| #### TIT. XIX. De Ziphaeis David Sauli prodere conantibus, sicut electos morti conatur diabolus. |

| #### #### Inter Ziphaeos latitat David, a quibus proditur Sauli; sed Saul in manus David fugientis in speluncam traditur (I Reg. XXIII; XXIV). Ziphaei, qui florentes interpretantur, illos qui hodie florent et cras in clibanum mittentur significant. Inter illos latet David; sancti mundo mortui, quorum vita abscondita est in gloria. Saul est mors per quam diabolus significatur, cui a Ziphaeis produntur sancti, dum eos laborant trahere in regnum mortis, qui potius dum in speluncam, id est corpora sanctorum, turpitudinis suae vult suggestiones immittere, traditur in manus sanctorum, dum ab eis sua tentatione superatur. ####  |