| #### TIT. XIV. De altari aeneo et oblatis super ipsum. |

| #### #### Sub altari aeneo est fovea habens ignem perpetuum: ante quod immolantur carnes animalium (Levit. XVI). Altare, obedientia; aeneum, quia ea adeo est fortis, ut neque mors, nec vita ab ea separet; sub quo est fovea humilitatis habens ignem charitatis, ante quod immolantur taurus, aries, haedus: taurus superbiens, aries lasciviens, haedus fetens. In tauro superbia, in ariete ira, in haedo luxuria. Ante hoc altare taurum immolamus, cum per humilitatem superbiam domamus: quod necessario fit in anima antequam perfecta insit obedientia; arietem et haedum, cum per patientiam iram refrenamus, et per castitatem luxuriam restringimus. Et haec fiunt in anima, antequam perfecta insit obedientia. ####  |