| #### QUAESTIO CCXXXI. |

| #### #### Tristitia mihi magna est, continuus dolor cordi meo (Rom. IX). Quaeritur quare Apostolus dicat se dolere, quod prius cum errantibus errans persequebatur Ecclesiam: cum enim magnum commodum provenerit ex illa persecutione, non est ei dolendum, sed gaudendum de ipsa? Solutio. Non dolebat Apostolus de bono, quod est consecutum de malo suo, sed de peccato, quod ipse commisit, pro quo dolere semper bonum est. ####  |