| #### CAP. XXIV. De thesauro abscondito in agro. |

| #### #### Simile est regnum coelorum thesauro abscondito in agro, quem qui invenit homo abscondit, et prae gaudio illius vadit, et vendit universa quae habet, et emit agrum illum (Matth. XIII). Ager est Scriptura; thesaurus, cognitio divina; inventio thesauri, revelatio boni; absconsio thesauri, occultatio boni a notitia diaboli et ab appetitu favoris humani. Omnia autem vendit et agrum emit, quisquis sacrae Scripturae causa, et verae cognitionis, et dilectionis divinae, quae in ea continetur, caetera omnia, quae illi sunt contraria et aliena, derelinquit. ####  |