| #### TITULUS 15 |

| #### #### Sequitur: #### Superbia expellit te, habitantem in scissuris petrae; qui dicis in corde tuo: Quis me deducet in terram? #### MORAL. Superbia enim in haereticis praecessit, cui error haereticus justissime successit; quia si de Deo humiliter saperent, et in se humiliter sentirent, viam gradientes humilium nequaquam desererent. Hinc ipsa Veritas: Super quem, inquit, requiescet Spiritus meus, nisi super humilem, et quietum, et trementem sermones meos? (Isa. LXVI.) In mente igitur humilitatis, Spiritus habitat veritatis; quia qui contemnit humilitatem, velit nolit, deserit veritatem. Scriptum namque est: Ibi ceciderunt qui operantur iniquitatem (Psal. XXXV). Petra, est fides catholica, vel Scriptura authentica. Scissurae, varietates haeresum, et sententiae veritati fidei contrariae. Solium, est haeretica doctrina. Solii exaltatio, perversae doctrinae dilatatio. ####  |