| #### TIT. XCVIII. De pane subcinericio. |

| #### #### Factus est Ephraim panis subcinericius qui non reversatur (Ose. VII). Ex natura bene condita inest homini intentio qua surgat in Deum. Ex intentione voluptas sincera quae premat saeculum inferius. Panis subcinericius ex inferiori mundior, ex superiori cinerem portat. Qui ergo intentionem qua Deum quaerere debuit negligit, et mundiorem partem inferius premit, et curam saeculi libenter tolerans quasi congestum superius cinerem portat; sed reversatur, si desideriorum cinerem abjiciens, intentionem bonam quam opprimit superius ostendit. ####  |