| #### CAP. XVII. De Gallo Hostiliano, et Volusiano filio ejus, et Aemiliano tyranno. |

| #### #### Gallus Hostilianus cum Volusiano filio suo imperium adeptus, cum floreret in initio, sanctos viros, qui pro pace regni ejus supplicabant, persequi coepit. Sed exorta persecutione, exorta est etiam ultio violati nominis Christiani. Nam nulla fere provincia Romana, nulla civitas, nulla domus fuit, quae pestilentia evacuata non sit. Hac igitur sola pernicie insignes Gallus et Volusianus dum contra Aemilianum novis rebus studentem civile bellum moliuntur, occisi sunt. Aemilianus quoque tertio mense invasae tyrannidis exstinctus est. Porro circa hos dies Origenes defunctus est. ####  |