| #### TITULUS 43 |

| #### #### Quarta petitio est contra tristitiam, seu acediam, qua dicitur: Panem nostrum quotidianum da nobis hodie. Tristitia namque est animi taedium cum moerore: quando mens quodammodo tabefacta, et vitio suo amaricata, interna bona non appetit, atque omni vigore emortuo, nullo spiritualis refectionis desiderio hilarescit. Propterea ad sanandum hoc vitium deprecari nos oportet misericordiam Domini, ut ipse solita pietate animae taedio suo languenti internae refectionis pabulum admoveat: ut quod ipsa absens nescit appetere, gustus praesentis admonita incipiat amare. Datur ergo huic petitioni spiritus fortitudinis, ut fatiscentem animam erigat: quatenus illa, pristini vigoris virtute recepta ab affectu sui taedii ad desiderium interni saporis convalescat. Creat ergo spiritus in corde famem justitiae, ut dum hic per desiderium pietatis fortiter accenditur, illic pro praemio plenam beatitudinis consequatur satietatem. ####  |