| #### CAP. XII. De prudentia, et comitatu ejus. |

| #### #### Prudentia est in sui custodia boni, malique provida sagaxque dignoscentia. Ejus autem comites sunt timor Domini, alacritas, consilium, memoria, intelligentia, providentia, deliberatio. #### Timor Domini est in fide, et bonis moribus divinorum praeceptorum vigilans custodia. Initium siquidem sapientiae timor est Domini. #### Alacritas est animi ad bonum opus perficiendum laeta et circumspecta promptitudo. #### Consilium est examinandarum gubernandarumque causarum subtilis animi prospectus. #### Memoria est ad mentis intuitum imaginaria quaedam repraesentatio praeteritorun. #### Intelligentia est statum praesentium rationabili vivacitate pensitare et dignoscere. #### Providentia est per quam subtilitate sagaci futurorum eventus colligitur. #### Deliberatio est ante quodlibet incoeptum plena maturitatis et solertiae consideratio ####  |