| #### TIT. CXXVI. De triplici gaudio. |

| #### #### Intra in gaudium Domini tui (Matth. XXV.). Triplex est gaudium. Est gaudium saeculi, est gaudium tuum, est gaudium Domini tui. Primum est de terrena affluentia, secundum de bona conscientia, tertium de aeternitatis experientia. Non igitur exeas in gaudium saeculi, non remaneas in gaudio tuo, sed intres in gaudium Domini tui. Primum enim exterius est, medium quidem intra te, sed tertium multo interius. Ad primum exitur, ad secundum venire incipitur, ad tertium pervenitur. Ad primum exivit homo cum cecidit de paradiso, ad secundum venire incipit, cnm per fidem reconciliatus est Deo. Tunc autem ad tertium perveniet, cum videndo ipsum sicuti est in aeternum fruetur ipso. Primum est simplum, secundum centuplum, tertium vita aeterna. Qui autem renuntiaverit omnibus quae possidet, centuplum accipiet, et in futuro vitam possidebit aeternam. ####  |