| #### CAP. VII. De tristitia seu acedia et comitatu ejus. |

| #### #### Tristitia est ex frustrato rebus contrariis voto turbatae mentis anxietudo, et rei bonae bene gerendae taedium. Ejus comites sunt desperatio, rancor, torpor, timor, acidia, querela, pusillanimitas. #### Desperatio est ad vitae statum, vel virtutum reditum, fracta spei gubernatio; vel est spei de salute aut venia obtinenda abjectio. #### Rancor est ex atrabili, aut nimia pigritia virium, animi et corporis enervatio et corruptio. #### Torpor est languentis animi pigritia, remissa motio, corporis totius hebetudo. #### Timor est per quem menti fluctuans angustia ex contrariorum exspectatione generatur. #### Acidia est ex nimia confusione animi nata tristitia sive taedium, vel amaritudo animi nimia, qua jucunditas spiritalis exstinguitur, et quodam desperationis principio mens in seipsa subvertitur. #### Querela est latentem cordis molestiam verbis impatientibus aperire, et se minus posse quam possit ostendere. #### Pusillanimitas est ex rerum adversarum taedio iners et inconsiderata fracti animi dejectio. ####  |