| #### CAP. XIII. De justitia et comitatu ejus. |

| #### #### Justitia est per quam communitatis gratia tenetur, et sua cuique dignitas non negatur. Cujus comites sunt lex, severitas, aequitas, correctio, jurisjurandi observatio, judicium, veritas. #### Lex est per quam facienda jubentur, et non facienda prohibentur. #### Severitas est per quam judiciaria vindicta sequendo veri rigorem districtius in peccantem exercetur. #### Aequitas est lance justitiae ex aequo librata dignissima meritorum retributio. #### Correctio est erroris innati vel consuetudine introducti freno rationis inhibitio. #### Jurisjurandi observatio est quae, plebescito civibus promulgato, transgressionem ejus temerariam arcet praestito juramento de conservatione illius perpetua. #### Judicium est per quod, ex audientia meritorum, dignum redditur vel supplicium vel meritum. #### Veritas est per quam probabili ratione dictum aliquod vel factum immutatum profertur. ####  |