| ### LIBER SEPTIMUS. ### DE DIVERSIS. ###  |

| #### TIT. I. De ecclesiarum et aedium sanctarum spirituali ornatu. |

| #### #### Lectulus noster floridus, tigna domorum nostrarum cedrina, laquearia cypressina (Cant. I). Domus sunt varii fidelium conventus; tigna, quae ad munitionem valent praelati, quorum verbo et exemplo sustentantur. Haec sunt cedrina, cujus odor serpentes fugat, quia virtute verbi venenata dogmata, cogitationes, opera solent expellere. Laquearia quae ad decorem tantum pertinent, ii sunt qui Ecclesiam virtutibus adornare potius noverunt quam reformare. Haec tignis debent affigi, quia qui in Ecclesia moribus splendere desiderant, summorum Patrum dictis et exemplis tota mente inhaereant. Suntque cypressina. Cypressi autem venustatem comae ventorum impulsu non deponunt, constantiam eorum exprimentes qui sanctam Ecclesiam altioribus virtutum ornatibus velut laquearia decorant. ####  |