| #### TIT. LI. De duplici oleo, scilicet Dei et mundi. |

| #### #### Date nobis de oleo vestro, quoniam lampades nostrae exstinguuntur (Matth. XXV). Habet oleum Deus, habet oleum et mundus. Ad oleum Dei vasa deficiunt, oleum mundi in vasis deficit. Oleum Dei dulcedo aeternorum, oleum mundi delectatio praesentium. Illa sufficit, ista deficit. Propterea vasa stultarum virginum vacua fuerunt, vasa viduae sapientis plena (I Reg. IV); vasa corda sunt, oleum gaudium. ####  |