| #### TIT. CXVII. De pedibus, id est sensibus nostris lavandis. |

| #### #### Qui lotus est non indiget nisi ut pedes lavet (Joan. XIII). Pedes sunt corporis sensus qui ferunt nos extra nos, maculantur in nobis. Porta visus ad mulierem, et ibi maculatur: indiget lavari; auditus ad detractionem, gustus ad crapulam, et sic de caeteris. Qui igitur lotus est in baptismo et post maculatus, pedes istos lavari curet; aliter cum Deo partem non habet. Dixit enim Petro: Si non lavero te, non habebis partem mecum (ibid.) ####  |