| #### CAPUT 93 |

| #### #### Mystice vero de adventu Christi in carnem agitur. Possunt per Tyrum, et Sidonem, et Palaestinos, intelligi idololatrae et haeretici: si de ipsius adventu ad judicium, daemones; si de ipsius adventu in mentem, vitia et carnales passiones. Omnibus vero velociter citoque Dominus vicissitudinem reddet, quia et de primo adventu legitur: Qui non credit, jam judicatus est (Joan. III). Item: Nunc judicium est mundi (Joan. XII), etc. Et de secundo: Ite, maledicti, in ignem aeternum (Matth. XXV). Et de tertio: Paupercula tempestate convulsa, absque ulla consolatione. Ecce ergo sternam per ordinem lapides tuos, et fundabo te in sapphiris (Isai. LIV), etc. Argentum, est eloquentia; aurum, sapientia; desiderabilia, religiosissima; pulcherrima, honestissima. Honestum spectat ad famam, religiosum ad conscientiam. Delubra, sunt culturae idolorum, vel sectae haereticorum, vel consuetudines vitiorum. Filii Juda, activi; filii Hierusalem, contemplativi. Graeci mendaces, falsiloqui homines scilicet, vel motus animi. Graeci siquidem interpretantur est et non per quod signatur fallacia et mendacium; per haec vero, quae supra diximus, coetus eorum, vel chorus virtutum longe fit a suis finibus. Sed Deus ultionis Dominus cito velociter reddet vicissitudinem: qui retributionem inimicorum convertit. ####  |