| #### QUAESTIO VI. |

| #### #### Dicentes jam resurrectionem factam. Quaeritur de qua resurrectione dicat Apostolus: an de illa, quae est mentium: an de illa, quae est corporum? Nam si de illa, quae est mentium, quae fit in baptismate, hoc dicatur, quomodo illi, qui hanc dixerunt jam factam esse, subverterunt quorumdam fidem, cum hoc sit verum et credendum? Item si de resurrectione corporum hoc dicebant, quomodo per hoc aliquorum fidem subvertebant, cum constet omnibus hoc falsum esse? Solutio. Potest hoc de utraque resurrectione intelligi: per hoc enim quod dicebant jam resurrectionem mentium factam esse, nec aliam corporum futuram esse, decipiebant scilicet quia subdole resurrectionem corporum negabant. Vel etiam in hoc fidem subvertebant, quod dicebant resurrectionem corporum factam esse: inde sumentes occasionem erroris sui, quod scriptum est in Evangelio: Multa corpora sanctorum surrexerunt, et apparuerunt in sancta civitate (Matth. XXVII), negantes generalem resurrectionem, quam exspectamus, futuram. ####  |