| #### TIT. II. In hypocrisi quae sint mala. |

| #### #### Hypocrisis malum subtile, virus latens, fur custodiens, aerugo consumens, tinea demoliens, pestilentia cavenda, quae de remediis creat morbos, conficit de medicina languorem, sanctitatem vertit in crimen, placationem facit reatum, de virtute vitium, de mercede dispendium, de remissione peccatum. Quis sum ego ut effundam spiritum coram Patribus meis et senioribus Israel? Docere magistros, arguere seniores, imperare majoribus, superbi spiritus est et de seipso praesumentis. Vos enim estis sal terrae (Matth. V), filii Excelsi omnes (Psal. LXXXI). Sed quis ego? Opprobrium hominum et abjectio plebis (Psal. XXI). Angariati tamen portare crucem istam dicitis servo vestro: Fac hoc, et facio. ####  |