| #### TIT. CVII. Quid sit a canibus et avibus comedi. |

| #### #### Qui mortui fuerint de Jeroboam in civitate comedent eos canes; qui in agro, vorabunt eos aves caeli (III Reg. XIV). Quia et qui fide tenuis positus est in Ecclesia, si mortalibus peccatis moritur, a canibus qui circuierunt civitatem, id est sanctorum sententiis increpatur, arguitur et damnatur. Hi sunt qui infideles vel fures abjiciunt foras, abigunt, et ovilia sancta custodiunt. Qui autem extra Ecclesias vitiis moritur, illae volucres quae semen secus viam sparsum comedunt, eum devorant, id est, ad aeternum interitum peccatis onustos secum ducunt incorporatos. ####  |