| #### TIT. VII. Quomodo Job poenitentem figuret. |

| #### #### Job saniem radebat sedens in sterquilinio (Job. II), id est, justus de peccatis suis dolens (sic enim interpretatur Job) duritia poenitentiae duplicem saniem peccati, cogitationis scilicet et operis, deleat. Vel Job, Christus pro nobis dolens factus, qui carne sua de substantiae nostrae luto sumpta peccati nostri saniem delevit. Job sedit non in monte, sed in sterquilinio, quia superbos deserens in humilitate poenitentiam agit vere poenitens; qui dum maia sua flendo conspicit, quantum peccati stercora coinquinent, ab illis recedens cognoscit, neque enim prius fetere percipit quam ab illis recesserit. ####  |