| #### CAP. XXV. Quare tripliciter litaniae fiant. |

| #### #### Litaniae quae fiunt circa baptisterii consecrationem sunt intercessiones sanctorum pro renascentibus; ante et post aguntur, quia sicut legitur in Apocalypsi: Iris erat in circuitu sedis Dei (Apoc. IV). Quod sic Beda exponit: Sedes Dei in Ecclesia est; Iris autem, quae post diluvium facta est ut esset indicium propitiationis, intercessionem sanctorum designat. Aguntur autem antiphonae septenae ante baptismum, ut Spiritus sanctus, cujus est gratia septiformis veniat in aquam baptismatis. Quinae aguntur dum baptizantur catechumeni, ut Deus dignetur quinque sensus eorum custodire ne illecebris saecularibus capiantur Ternae post baptismum, ut fidem sanctae Trinitatis, quam professi sunt, toto corde, tota mente, totis viribus custodiant. ####  |