| #### TIT. LXIII. De tribus sagittis expetendis. |

| #### #### Tres sunt sagittae: timor, sermo Dei, et charitas. Primam postulat qui dicit: Confige timore tuo carnes meas (Psal. CXVIII). De secunda Apostolus: Penetrabilior est omni gladio ancipiti, pertingens usque ad divisionem animae et spiritus (Hebr. IV). Tertia vulnerata est quae dicebat: Stipate me malis quoniam amore langueo (Cant. II). Prima sagitta transfodiuntur delectationes carnis, secunda interficiuntur vitia animae, tertia excutitur omne vitium vel noxium ab ipsa anima: tangitur illa pax Dei quae exsuperat omnem sensum (Philipp. IV), quae facit ut jam non delectet, in quo carnalis sit sensus. ####  |