| #### TIT. CI. Ferro poenam duram, sed transitoriam, aere signari aeternam. |

| #### #### Fugiet arma ferrea, et irruet in arcum aereum (Job. XX). Quia necessitas inopis vitam moeroris vulnere cruciat, per ferrum notatur. Unde de Joseph vendito: Ferrum pertransiit animam ejus (Psal. CIV). Judicium fraternum, quod ab avari mente non attenditur, per arcum innuitur. Si ergo in istis armis ferreis necessitate non perfruitur, sed illa fugiendo multa per avaritiam rapit, hunc extremi et occulti judicii arcus districtius ferit. Et nota quod aereus dicitur, ut ferro durabilior, quia poena quam fugit transitoria est, quam incurrit aeterna. ####  |