| #### TIT. XXIX. De sacramentorum diversitate. |

| #### #### Sacramentorum alia consistunt in rebus, ut aqua aspersionis; alia in factis ut signaculum crucis, tunsio pectoris, expansio manuum; alia in verbis, ut responsoria; alia in jubilis et gestu, ut aquae aspersio exemplo Elisei mittentis sal in aquam, ut amari fontes dulcorarentur. Innuit autem aqua poenitentiam de praeteritis, sal discretionem de futuris: quae duo juncta amaram conscientiam in dulcedinem vertunt, illusiones et infestationes daemonum pellunt. Signaculum crucis, virtus est passionis Christi; tunsio pectoris expulsionem malae cogitationis; expansio manuum charitatem notat; Responsorium, bonam operationem. Alleluia praesentem laetitiam. Jubilus futuram significat. ####  |