| #### CAP. XVIII. De charitate et comitatu ejus. |

| #### #### Charitas est mentis affectus, et pius amor ad Deum et proximum ferventer et ordinate porrectus. Ejus comites sunt gratia, pax, pietas, mansuetudo, liberalitas, misericordia, indulgentia, compassio, benignitas, concordia. #### Gratia est in qua mutuae benevolentiae alterius ad alterum affectuosus cultus ostenditur. #### Pax est concordantium in bono animorum ordinata tranquillitas. #### Pietas est ex benignae mentis dulcedine gratia omnibus auxiliatrix affectio. #### Mansuetudo est per quam mansueti vel modesti tranquillitas animi, nullius improbitate limitem suae quietis excedit. #### Liberalitas est per quam liber animus in largitione possessorum nulla tenacitate coarctatur. #### Misericordia est clemens et aequalis in omnes dignatio, et in afflictos compassibilis animi inclinatio. #### Indulgentia est remissio reatus alieni ex sui consideratione descendens. #### Compassio est per quam ex proximi dolore condolenti animo quaedam afflictio generatur. #### Benignitas est cum quadam splendida morum suavitate diligentis animi fervida conspectio. #### Concordia est convenientia in recto animorum indirupta quaedam et unita complexio. ####  |