| #### TIT. LXXXVI. De triplici adventu Domini. |

| #### #### Primus adventus in nube, secundus in rore, tertius in fulmine. In primo occultus, in secundo manifestus ex parte, in tertio ex toto. In primo venit occultus agnus ad aram, in secundo sponsus ad amicam, in tertio ferrum ad culpam. Hi sunt tres descensus, praesentiae, clementiae, vindictae. De primo dicitur: Inclina coelos et descende (Psal. XVII). De secundo: Descendi in hortum meum (Cant. VI). De tertio: Descendamus et confundamus labia eorum (Gen. XI). ####  |