| #### Pars 23 |

| #### #### Sequitur: ####
| #### “Et cujus gratia coelestes quidem virtutes omnes divini intellectus nominantur; seraphim autem, et throni, et dominationes nullo modo.” |
#### #### Dignum, inquit, est intelligere cujus, subauditur rei, gratia omnes divini intellectus coelestes virtutes nominantur, cum nullo modo nominentur seraphim, et throni, et dominationes. Nam, quod angeli nominantur, mirum non est quia angeli ultimi sunt, et eorum proprietas a superioribus participatur universaliter. Hoc est, quod dicit: ####
| #### “Extremae enim,” |
#### #### subauditur essentiae, ut sunt angeli, ####
| #### “participatae sunt ab excelsissimis virtutibus” |
#### #### in omnibus proprietatibus suis; sed non enim diverso, superiorum proprietates ad inferiorum participationem universaliter veniunt. Propterea mirum est quomodo angeli, et qui ante angelos sunt, archangeli, et principatus, et potestates nomen virtutum assumant, cum non participent proprietatem; quia ####
| #### “post virtutes ab ipsa theologia ordinati sunt,” |
#### #### id est a divina Scriptura post virtutes ordinati referuntur. Et tamen ####
| #### “similiter cum aliis sanctis essentiis vocantur a nobis coelestes virtutes.” |
#### ####  |