| #### TIT. X. De tribus animae inimicis. |

| #### #### Tres sunt populi qui fideli animae inimicantur: Primi sunt homines saeculi, qui a bono retrahunt, de quibus Dominus: Si dextera manus tua scandalizat te, abscinde eam et projice abs te (Matth. V). Secundi sunt desideria carnis, quae mala suggerunt, de quibus Petrus apostolus: Obsecro vos abstinere a carnalibus desideriis quae militant adversus animam (I Petr. II). Tertii sunt cogitationes, quae peccare cogunt, de quibus Job: Dissipatae sunt cogitationes meae torquentes cor meum (Job XXVII). Primus populus est amicus saeculi, et inimicus Dei, juxta illud: Amicus saeculi inimicus Dei constituetur (Jac. IV). Secundus amicus carnis, et inimicus hominis. Unde: Inimici hominis domestici ejus (Matth. X). Tertius amicus mentis et inimicus quietis. Unde: Muscae morientes perdunt suavitatem unguenti (Eccle. X). Hos populos oblivisci praecipitur filiae dum dicitur: Et obliviscere populum tuum (Psal. XLIV). ####  |