| #### TIT. XI. Quomodo boves mare aeneum sustinentes, sacerdotes pastores significent. |

| #### #### Ante fores templi ad abluendas ingredientium manus, mare aeneum, id est luterem duodecim boves portant, qui quidem facie exterius eminent, sed ex posterioribus latent (II Reg. VII). Boves sunt pastorum ordo. Unde: Non obturabis os bovi trituranti (Deut. XXV). Hi ante fores luterem portant ad abluendas ingredientium manus, dum condescensionis suae patientiam diluendis proximorum confessionibus praeparant, ut quisquis intrare aeternitatis januam nititur, tentationes suas menti pastoris indicet, et quasi in boum lutere cogitationis et operis manus lavet. Tales itaque pastores se exhibeant quibus subjecti occulta prodere non erubescant, ut cum tentationis fluctus parvuli sustinent, ad pastoris mentem tanquam ad sinum matris recurrant, et sordes culpae eorum solatio lavent. Hi facie videntur, posterioribus latent, quia nos opera, sed ejus quae posterius maneant cognoscit. ####  |