| #### CAPUT 55 |

| #### #### Sequitur: #### Et relinquat post se benedictionem. #### Tria sunt genera benedictionis divinae: primam dat ante se; secundam ministrat juxta se; tertiam relinquit post se. Tria quoque sunt genera hominum bonorum: primi sunt innocentes; secundi statim resipiscentes; tertii tandem poenitentes. Innocentes sunt, qui semper sine crimine vivunt, qui ante Deum assidue assistunt, qui coram eo jugiter incedunt. Statim resipiscentes sunt, qui quidem labuntur, sed mox eis manus divina porrigitur, et statim resurgunt. Tandem poenitentes sunt, qui diu in fecibus suis quiescentes, tandem divino nutu ad poenitentiam assurgunt. Innocentibus dat Dominus benedictionem ante se; statim resipiscentibus, ministrat eam juxta se; tandem poenitentibus relinquit eam post se. Innocentibus benedictionis dat primitias; statim resipiscentibus, ipsius divitias; tandem poenitentibus, reliquias. ####  |