| #### QUAESTIO L. |

| #### #### Quaeritur qualiter sancti in futuro sint judicaturi? et dicitur non solum melioris facti comparatione, sed etiam auctoritate et potestate. Unde non immerito quaeritur quae sit illa potestas, quia scriptum est: Pater non judicat quemquam, sed omne judicium dedit Filio (Joan. V). Solutio. Sicut dicit Daniel: Sedit judicium, et aperti sunt libri scilicet aeternarum rationum, secundum quas fiet judicium, et libri conscientiarum, de quibus fiet judicium (Dan. VII). His libri aeternarum rationum, et conscientiarum erunt aperti, et manifesti iis, qui cum Domino sunt judicaturi. Et haec occultorum revelatio secundum quosdam est eorum potestas, et auctoritas: secundum alios ideo dicti sunt sancti cum Domino judicaturi: quia eorum comparatione mali damnabiles apparebunt. Unde quod judicabunt sancti nationes, legitur. ####  |