| #### TIT. CLVI. De triplici lecto animae. |

| #### #### Lectus animae quo pausat tripartitus est: gravitas debilitatis corporeae, quam sibi languidus sanatus substernit, tranquillitas quietae conscientiae, in qua fugiente David statua ponitur. Hic est cui duae culcitrae supponuntur: de praeterito securitatis et fiduciae amplitudo; de futuro remunerationis et praemii certitudo. Cervical quod supponitur capiti, divinae familiaritatis et gratiae largitudo. Lectus tertius humilitas superioris gloriae, quae est lectus floridus, quem sexaginta fortes ambiunt (Cant. III). ####  |