| #### TIT. XCII. De proximi vitiis perimendis. |

| #### #### Si quis Domini est jungatur mihi. Ponat vir gladium suum supra femur suum. Ite, redite de porta usque ad portam per medium castrorum, et occidat unusquisque fratrem et amicum et proximum suum (Exod. XXXII). Proximus est hominis homo, conditione originis. Item est amicus dilectione et frater in spiritu vel carne. Qui istos ita delinquentes gladio vult increpationis in vitiis occidere, gladium prius supra femur suum ponat, id est illicitas prius in se suggestiones studeat edomare; et tunc de porta eat ad portam, id est a vitio usque ad vitium per quod ad mentem mors ingreditur, increpando discurrat per medium castrorum cum tanta aequalitate, ut in culpam delinquentium nullius odio vel favore declinet. ####  |