| #### TIT. XXXIV. De publicani justificatione. |

| #### #### Tribus virtutibus in domum suam rediit justificatus: obedientia, qua se dixit servum; justitia, quam misericordia facit; charitate in filio, quam Deus in seipso gignit. Dicit enim tria: Domine, miserere [Vulg. Deus, propitius esto] mihi peccatori. In eo quod Domine clamat, servum se dicit; in eo quod miserere vociferat, misericordia se justum facit; in eo quod se peccatorem accusat, Deus ex impio filium gignit. ####  |