| #### TIT. CXXX. De laude et utilitate psalmodiae. |

| #### #### Eliseus cum ei spiritus prophetiae deesset, psaltem sibi applicari praecipit, ut per laudem psalmodiae ad eum spiritus prophetiae descenderet (IV Reg. III). Vox psalmodiae cum per intentionem cordis agitur omnipotenti Deo, ad cor iter paratur, ut intentae menti vel prophetiae vel compunctionis gratia infundatur. Unde: Sacrificium laudis honorificabit me, et illic iter quo ostendam illi salutare Dei (Psal. XLIII). In sacrificio igitur laudis fit Jesu iter ostensionis. Jesus enim Salvator dicitur. In psalmodia igitur devotae menti semper gratia infunditur coelitus. ####  |