| #### QUAESTIO. |

| #### #### XII. Regi autem saeculorum immortali, invisibili, soli Deo, honor et gloria in saecula saeculorum. Amen. Dicit expositor quod homo assumptus a Verbo ex eo tempore rex est saeculorum, ex quo assumptus est a Verbo; sed si homo assumptus non est homo, nec Deus, nec persona, ut quidam ausi sunt profiteri, quomodo homo assumptus ex quo est assumptus, et non ante, rex est saeculorum? Nos autem dicimus quod homo assumptus a Verbo est homo et Deus: ipsum Verbum a quo assumptus est, et coepit in tempore esse rex saeculorum, quando videlicet coepit assumi a Verbo. Quando enim coepit esse Deus homo, coepit et homo esse Deus, sicut multae auctoritates protestantur. ####  |