| #### TIT. XV. De vigiliis nocturnis canonicis. |

| #### #### Vigilias nocturnas de quibus Propheta: Media, inquit, nocte surgebam ad confitendum tibi (Psal. CXVIII) evangelicae gratiae claritas instituit. Nam nocte media Dominus nascitur. Idem, ut Samson, quondam obsessus media nocte, confractis inferni portis surrexit a mortuis, media nocte venturus asseritur in similitudinem Aegyptii temporis, quando Pascha celebratum est, et exterminator venit, Dominus super tabernacula transiit, et in typum nostrarum frontium postes sanguine agni consecrati sunt. ####
| #### “Unde reor, inquit beatus Hieronymus, traditionem apostolicam permansisse, ut die vigiliarum Paschae ante noctis medium dimittere non liceat populos exspectantes adventum Christi, et postquam advenerit illud tempus, securitate praesumpta festum diem cunctos agere.” |
#### ####  |