| #### TIT. CV. De virtute poenitentiae. |

| #### #### Vis scire, homo, quanta est virtus poenitentiae. Attende, dicam quod possum. Totum aufert quod minatur damnatio; totum confert quod promit it salus. Quantum putas est hoc? Bene considera. Mala aeterna aufert, bona aeterna confert Talis ac tantus est fructus poenitentiae. Hunc fructum confert poenitentia: Si fructum feceris in ea fructum capies ex ea. Fructus, quem facis in ea, meritum est. Fructus quem capies ex ea, praemium est. Si facis in ea fructus dignos in merito, capies ex ea fructus aeternos in praemio. Quid est poenitentia? Dolor peccati. Quid est dignus fructus poenitentiae? Satisfactio delicti. Agite dignos fructus poenitentiae (Matth. III). Tria ista considera: poenitentiam, fructum, dignum. Si de errato doles, hoc est, poenitentia, per fructum ostende dolorem. Si mutasti voluntatem persequere iniquitatem. Post poenitentiam dolorem cordis, fructus sequatur maceratio carnis. ####  |