| #### CAPUT 46 |

| #### #### Sequitur: #### Sol et luna obtenebrati sunt, et stellae retraxerunt splendorem suum. #### Sol est sapientia saeculi; luna, potentia hujus mundi; stellae, philosophorum sectae; splendor stellarum, cultus et fama sectarum. Sed sol et luna obtenebrati sunt a facie apostolorum, quia per stultitiam Dei destructa est sapientia saeculi, et per infirmum Dei calcata est potentia mundi; et per virtutem signorum, per claritatem miraculorum, per nudam veritatem verborum deleta est compositio colorum, offuscatus est rhetoricus splendor sermonum, evacuatus est cultus et nitor inanium sectarum. Hinc Psalmista: Tu dirupisti fontes et torrentes; tu siccasti fluvios Etham (Psal. LXXIII). Fontes intelligunt philosophi, Etham diabolus, qui interpretatur robustus, ejus flamma perversarum sunt sectarum genera. ####  |