| #### CAP. V. De his quibus prima littera est E. |

| #### #### Ebrietas ex frequenti potatione provenit, vomitum provocat, hominem audaciorem reddit, gressus titubare facit, linguam impedit, et quasi balbutientem reddit, gressus permutat, insensibilem facit, secreta denudat, fletum provocat, officium membrorum tollit, oblivionem ingerit, sui immemorem facit, discretionem aufert. #### Ebur candidum est, frigidum, prius obscurum limis fit lucidum, planum, quanto vetustius, tanto rubicundius et pulchrius. #### Elephantes ingentes sunt corpore, apti pugnae, gregatim incedunt, fraude capiuntur. #### Ensis acutus, splendidus, utraque parte planus, in vagina reconditur, litteratus est. #### Equus indomitus vix domatur, vix tenetur, fortis est, velox, superbus, sonitu armorum non terretur, frenatur, sessorem saepe discernit, armatus audacior est, sternitur sella, cingulis constringitur, luxuriosus est, calcaribus urgetur, duram habet ungulam in qua ferratur. #### Eremita est solitarius, incultus, pallidus, macilentus, pannosus, hirsutus, horridulus, barbatus. #### Ericius seu hericius spinosus est, cito irascitur, dum tangitur in acervum se colligit, in qua se extendit, formam porci gerit, pomis et uvis se involvit, ut se oneret, et postea nutriat. #### Aes solidum est, vocale, imputribile. #### Aestas calida est et serena, longiores habet dies noctibus, floribus et fructibus abundat, humida desiccat, tonitruis et fulgurationibus coruscat, fructuosas arbores ab infructuosis discernit. #### Aethiops crispus est, dentes habet albos, carnem habet nigram, similem sibi generat. #### Evangelia quatuor sunt, quatuor animalia in Ezechiele, quatuor pedes in mensa, jugum leve et suave, luter aeneus in ingressu tabernaculi, columna ignis et nubis, stella Magorum, quatuor quadrigae in Zacharia, currus Eliae, quatuor flumina de paradiso, manna in arca, liber septem sigillis signatus. ####  |