| #### TIT. XLIV. De triplici via arcta. |

| #### #### Triplex est arcta via quae ducit ad vitam: Sanguinolenta in martyribus, qui in sanguine Agni lavantes corpora sua, altitudinis solium attingunt; purpurea in confessoribus, qui in sua cruce vestigia diversae passionis per abstinentiam expresserunt; lactea in virginibus, quae puritatis angelicae candidatum in se consecrantes, ad complexum inde sponsi virtutum evolaverunt. ####  |