| #### TIT. XCIII. De triplici curru in Scripturis. |

| #### #### In Scriptura inveniuntur tres currus: Elatio potentiae temporalis, cujus auriga est tumor praesumptionis et audaciae, habens equum robur propriae confidentiae. Rotae ejus praeceps mobilitas vanitatis, et felix successio prosperitatis, hic est currus Pharaonis in quo moritur Rechab. Sequitur altitudo conversionis et vitae; auriga ejus sermo commonitionis divinae, habens equum votum perseverantiae. Rotae ejus horrenda terribilitas tormentorum, et mira delectabilitas praemiorum. Hic est currus in quo legit cum Philippo eunuchus (Act. VIII). Sequitur celsitudo contemplationis et gratiae; auriga cujus est amor coelestis patriae, habens equum beatitudinis. Rotae sunt improbatio gloriae mundialis, et divinae reverentia majestatis: hic est currus igneus in quo Elias rapitur in coelum (IV Reg. II). ####  |