| #### CAP. XVII. De spe et ejus comitibus. |

| #### #### Spes est animi motus immobiliter ad ea quae certa ratione expetit accipienda suspensus. Cujus comites sunt contemplatio supernorum, gaudium, modestia, confessio, patientia, compunctio, longanimitas. #### Contemplatio supernorum est per sublevatae mentis jubilum mors carnalium affectuum. #### Gaudium est ex contemptu praesentium veniens festinae mentis jucunditas spiritalis. #### Modestia est pudici et honesti habitus de laudabili profectu verecundia. #### Confessio est per quam animae morbus latens spe consequendae veniae in Dei laudem aperitur. #### Patientia est aeternae respectu gloriae voluntaria et insuperabilis contrariorum perpessio. #### Compunctio est quoddam animae suspirantis incendium natum vel timore supplicii vel amore praemii. #### Longanimitas est ad complenda justa desideria infatigabilis laborum sustinentia. ####  |