| #### CAP. XIV. De fortitudine et comitibus ipsius. |

| #### #### Fortitudo est immobilis inter adversa animi laborum et periculorum susceptio. Cujus comites sunt magnanimitas, fiducia, tolerantia, requies, stabilitas, constantia, perseverantia. #### Magnanimitas est generosa quaedam excellentia animi res difficiles et arduas pulchre et fortiter administrantis. #### Fiducia est, ex virtutum conscientia, immotam mentem inter adversa sibi constituere, et de bono exitu confidere. #### Tolerantia seu patientia est diuturna alienae improbitatis vel molestiae sufferentia. #### Requies est per quam menti quaedam securitas ex contemptu perfunctoriae varietatis affertur. #### Stabilitas est mentis, fixa nulla locorum vel temporum varietate, per diversa jactatae retentio. #### Constantia est sui similis, et statu suo dignus, perpetuus, et immotus vitae tenor. #### Perseverantia est quae virtutum quadam perfectione (longanimitate perficiente) confirmat animum, ne ante consecutum finem desistat ab incoepto. ####  |