| #### TIT. CXXXVI. De tribus quae praestolantur electi, et de tribus quae optant reprobi. |

| #### #### Electi tria praestolantur in futuro: quod in eis mortale est a vita penitus absorberi, perennis gloriae compensatione ditari, Deum sicuti est insatiabiliter contemplari. Reprobi tria optare dicuntur: voluptatem corpoream sibi ad sufficientiam cumulari, momentaneam gloriam ad beatitudinem suffragari, mores suos et opera nullo posse judicio reprobari. ####  |