| #### CAPUT 44 |

| #### #### Sequitur: #### Per fenestras intrabunt quasi fur. #### Fenestrae sunt in hoc loco timor, scilicet aeterni supplicii, dolor praesentis exsilii, spes coelestis praemii, brevitas hujus vitae, mutabilitas fortunae. Prima respicit ad occidentem, secunda ad aquilonem, tertia ad orientem, quarta ad austrum, quinta hujus mundi considerat centrum. Per has singulorum furtim intrant conscientias, quas facile superant dum praefata ante mentis oculos congregant. Timor siquidem pungit, dolor expellit, spes trahit, brevitas instigat, instabilitas fortunae fugat; sicque mens neophyti ad patriam fugiens festinat. ####  |