| #### TITULUS 4 |

| #### #### Nunc ea allegorice discutiamus. Missus, inquit, legatus de valle Hebrom venit in Sichem (Gen. XXXVII); quia Christus deitate fortis, et ordinibus coelestium agminum regnum augmentans sempiternitatis, venit ad laborem passionis, sed in agro erravit, in mundo nullum immunem a peccato reperit. Unde fratres suos quaerens, in Dothain descendit (ibid.), quia reconciliationem nostri sitiens, usque ad mortis defectum se humiliavit. Hebrom, interpretatur fortitudo vel augmentum sempiternum; Sichem humeri; Dothain, defectus. Auditum igitur audivimus a Domino, et legatum misit ad gentes; quia in Verbi incarnatione certum nuntium accepimus de nostra redemptione. Quam prompte, quam devote suam expleverit legationem, nostramque operatus fuerit redemptionem, ipse manifestaturus. ####  |