| #### TIT. XXII. De conscientia et fama. |

| #### #### Duo sunt: conscientia et fama. Conscientia Deum habet in vase; fama lumen in lampade. Propter conscientiam ingredimur; propter famam egredimur. Intus reficimur salute propria; foris aedificatione aliena. Intus cupio dissolvi et esse cum Christo (Philipp. I); foris manere in carne necessarium judico propter vos (ibid.). Conscientia irriguum superius; fama, irriguum inferius. Ad conscientiam meditatio, ad famam praedicatio. Ad conscientiam silentium, ad famam verbum. Per silentium seminas agrum tuum, per verbum agrum proximi tui. ####  |