| #### TIT. LXI. De quatuor unguentis in quorum odore currit sponsa. |

| #### #### Curremus in odore unguentorum tuorum, etc. (Cant. I). Quatuor sunt unguenta in quorum odore nostra sponsa currit: primum sapientiae, secundum justitiae, tertium sanctificationis, quartum redemptionis. Haec quatuor factus est a Deo sponsus homini, dicente Apostolo: Qui factus est nobis a Deo sapientia, justitia, sanctificatio et redemptio (I Cor. I). Sapientia in praedicatione, justitia in absolutione peccatorum, sanctificatio in conversatione quam cum peccatoribus habuit, redemptio in passione quam pro peccatoribus sustulit. Vides quadrifariam unctionem. ####  |