| #### TIT. LXXVI. De triplici disciplina. |

| #### #### Apprehendite disciplinam (Psal. II). Triplex est disciplina: correctionis, institutionis, conversationis. Prima et secunda ad magistrum, tertia ad discipulum. De prima et secunda dicit propheta: Disciplina tua correxit me in finem; disciplina tua ipsa me docebit (Psal. XVII). De tertia liber Sapientiae: Spiritus sanctus disciplinae effugiet fictum (Sap. I). Duobus modis fit disciplina correctionis, monitis et flagellis; duobus traditur disciplina institutionis, praeceptis et exemplis; duobus agitur disciplina conversationis, moribus et studiis. ####  |